Lutz Pfannenstiel

Lutz Pfannenstiel (født 12. mai 1973 i Zwiesel) er en tysk tidligere fotballkeeper. Han er den første og eneste profesjonelle fotballspilleren som har spilt fotball i alle de seks kontinentale fotballforbund i FIFA.

 Klubbkarriere 
Han er mest kjent for å ha spilt for 24 forskjellige klubber over hele verden i løpet av sin karriere. Da han signerte for den brasilianske klubben Atlético Ibirama, hadde han spilt fotball på alle de seks kontinentene.

Da han spilte i Singapore ble han anklaget for å hjelpe mafiaen med kampfiksing. Han satt fengslet i tre måneder, men ble aldri funnet skyldig av verken en dommer eller jury. Etter å ha passert flere løgndetektortester ble han til slutt sluppet fri, 16 kg lettere og et titalls tusen dollar fattigere.

26. desember 2002 var han klinisk død tre ganger etter en kollisjon med en annen spiller, da han spilte for Bradford Park Avenue mot Harrogate Town i UniBond League. Skaden var så alvorlig at dommeren, John Moss, valgte å avbryte kampen. Bradford Park Avenue ledet 2-1 i det kampen ble avbrutt.

Mens Pfannenstiel spilte for Bærum i 2003 var det flere speidere fra europeiske toppklubber på kampene. De var der for å se nærmere på Nick Rios Haugen. Ifølge han selv, skal speiderne ha vært på fire kamper, og Pfannenstiel ble banens beste i samtlige. Dette resulterte i at han ble tilbudt en måneds prøvespill med AC Milan. Italienerne var fornøyd med Pfannenstiel, men valgte å la ham gå til Calgary Mustangs.

 Referanser 

 Eksterne lenker 

 Spillerens hjemmeside  (Tysk)

Kategori:Tyske fotballspillere
Kategori:Fotballspillere for K. Sint-Truidense V.V.
Kategori:Fotballspillere for Wimbledon FC
Kategori:Fotballspillere for Nottingham Forest FC
Kategori:Fotballspillere for Vancouver Whitecaps
Kategori:Fotballspillere for Bærum SK
Kategori:Fotballspillere for KS Vllaznia Shkodër
Kategori:Fotballspillere for Fløy
Kategori:Fotballspillere for Manglerud Star Toppfotball
Kategori:Personer fra Landkreis Regen
Kategori:Tyske fotballspillere i Norge
Kategori:Fødsler i 1973